alexandrainst/scandi-wiki huggingface dataset:
André Dewavrin

André Lucien Charles Dewavrin også kjent som Passy og André Dewavrin-Passy (født 9. juni 1911 i Paris, død 21. desember 1998 samme sted) var en fransk offiser. Han er kjent for sin innsats under andre verdenskrig da han bygget opp De frie franske styrkers etterretningstjeneste. Dewavrin kjempet i Norge i 1940 og ble  tildelt Krigskorset, Norges fremste utmerkelse.

Andre verdenskrig 
Dewavrin tok studerte juss og tok ingeniørutdannelse. Fra 1938 foreleste han i fortifikasjon ved militærakademiet École spéciale militaire de Saint-Cyr.

I mai 1940 ble han sjef for ingeniørtroppene i det fransk ekspedisjonskorps som sendt til Norge for å motstå de tyske invasjonsstyrkene. Dewavrin kjempet i slaget om Narvik og utmerket seg der på en slik måte at han i statsråd 20. mars 1942 ble tildelt det norske Krigskorset.

Etter den allierte tilbaketrekningen fra Norge i juni 1940 ble Dewavrin evakuert til Bretagne, der han fulgte general Antoine Béthouart videre til Storbritannia. Dewavrin gikk med i Charles de Gaulles Frie franske styrker og fikk i oppdrag å etablere en etterretningstjeneste. Han tok da dekknavnet Passy (etter metrostasjonen i Paris) og ble kjent som oberst Passy. I samarbeid med det britiske Special Operations Executive organiserte Dewavrin et agentnettverk i det tyskkontrollerte Frankrike og organiserte sabotasje- og motstandsarbeid der. Han deltok selv i operasjoner til fiendtligkontrollert område.

I februar 1944 ble Dewavrin stabssjef for general Kœnig. Han deltok deretter i frigjøringen av Frankrike og utmerket seg særlig under kamphandlinger i Bretagne. Senere  fikk han oppdrag i USA, India, Kina og Indokina.

Etter krigen 
Etter verdenskrigen ble Dewavrin sjef for fransk etterretning og kontraspionasje. Da de Gaulle i 1946 gikk av som regjeringssjef, gikk også Dewavrin av som sjef for etterretningstjenesten. Han ble av sin etterfølger anklaget for misbruk av økonomiske midler, i det som ble kjent som Passy-affæren. 

Dewavrin gikk inn i næringslivet. Han utga flere erindringer om sin krigsinnsats. I filmen L'armée des ombres fra 1969 spilte han seg selv. Dewavrin vakte oppsikt da han i 1981 støttet François Mitterrands presidentkandidatur.

Utmerkelser 
I tillegg til det norske Krigskorset, ble Dewavrin utnevnt til medlem av den franske Frigjøringsordenen, var innehaver av storkors av Æreslegionen, ble tildelt Croix de Guerre og den franske Motstandsmedaljen, samt de britiske utmerkelsene Distinguished Service Cross og Military Cross.

Referanser 

Franske offiserer
Krigskorset
Æreslegionen
Military Cross
Frigjøringsordenen
Croix de Guerre (Frankrike)
Personer fra Paris
Fødsler i 1911
Dødsfall i 1998
Médaille de la Résistance française
Raúl Juliá

Raúl Juliá (født 9. mars 1940 i San Juan på Puerto Rico, død av slag den 24. oktober 1994) var en skuespiller fra Puerto Rico. Han debuterte som skuespiller i 1969 med filmene The Organization og Stiletto.

Juliá vant en Drama Desk Award og en National Board of Review Award for sine skuespillerprestasjoner og ble nominert til Golden Globe og Tony Award. For sitt arbeid med filmen The Burning Season vant han en Golden Globe og en Primetime Emmy Award posthumt.

Referanser

Eksterne lenker 
 
 

Puertoricanske skuespillere
Emmy-vinnere
Personer fra San Juan i Puerto Rico
Seminarium Annuntiationis

Seminarium Annuntiationis () er et presteseminar med kirke som ble bygd mellom 1895 og 1908 i fransk nygotisk stil i landsbyen Shuyuancun (/) i storkommunen Bailu (/) i byfylket Pengzhou i  Chengdu, i provinsen Sichuan i Folkerepublikken Kina. Til å begynne med var det bare en kirke, seminaret for presteutdannelse av prester for hele det sørvestlige Kina kom etterhvert. Det ble bygd av misjonskongregasjonen Det parisiske ytremisjonsselskap. I 1934 ble en rekke av bygningene der ødelagt eller skadet av et leirras, og de ble ikke gjenoppbygd. Kirken ble en populære kulisse for bryllupsfotografier.  (Photo, Foto fra samme dag som jordskjelvet).

Fra 2006 ble Seminarium Annuntiationis satt på Folkerepublikken Kinas liste over verneverdige kulturminnesmerker.

Etter det store jordskjelvet i Wenchuan den 12. mai 2008 ble så godt som hele det gjenstående anlegget fullstendig ødelagt (Foto).

Eksterne lenker 
 Lingbao xiuyuan Baidu Baike
 Lingbao xiuyuan (kort film) 
 Lingbao xiuyuan (kort film)
 Remote Church Worth the Journey 
 Moment that Doomed a Special Day for Chinese Couple 

Chengdu
Kinesisk kirkehistorie fra 1799 til 1911
Kinesisk kirkehistorie fra 1911 til 1949
Kirker i Kina
Den katolske kirke i Sichuan
Anna May Wong

Anna May Wong (født Wong Liu-tsong, tradisjonell kinesisk: 黄柳霜, pinyin:  Huáng Liǔshuāng, i 3. januar 1905 i Los Angeles i California, død 2. februar 1961 i ) var en amerikansk skuespiller og den første kinesisk-amerikanske filmstjernen som blir regnet som en internasjonal stjerne. Hennes kinesiske forfedre var kommet til USA to generasjoner tidligere, fra Xinning (Taishan) i provinsen Guangdong.

Hennes lange og varierte karriere strakte seg over både stumfilmer og filmer med lyd, TV-programmer, teater og radio og hun har spilt i over 50 filmer siden hun debuterte som skuespiller i 1919 med filmen The Red Lantern. 

I stumfilm-epoken opptrådte Anna May Wong i filmene Toll of the Sea (1922) som er en av de første filmene som ble produsert i farger og hun var med i Douglas Fairbanks sin film Tyven i Bagdad fra 1924. Wong ble et moteikon og innen 1924 hadde hun oppnådd status som internasjonal superstjerne. Hun er blitt tildelt en stjerne på Hollywood Walk of Fame.
                               
Anna May Wong var frustrert av de mange stereotypiske birollene som hun motvillig måtte spille mens hun bodde i Hollywood. Derfor forlot hun USA til fordel for Europa på slutten av 1920-tallet. Der fikk hun hovedrollen i flere betydelige skuespill og filmer blant dem er filmen Piccadilly (1929). Hun tilbrakte den første halvdelen av 1930-tallet ned flerfoldige reiser mellom USA og Europa og hun jobbet som skuespiller begge steder.

Anna May Wong tok en liten pause i sin filmkarriere under den andre verdenskrig da hun viet det meste av sin tid på å hjelpe kinesernes kamp mot Japan. Wong var tilbake i rampelyset igjen i 1950 med enda flere TV-opptredener. På denne tiden lagde hun også sin egen serie som ble vist for første gang i 1951 og ble kalt The Gallery of Madame Liu-Tsong som ble den første amerikanske TV-serien som er asiatisk-amerikansk.

Filmer i utvalg

Referanser

Eksterne lenker 
 

Skuespillere fra USA
Personer fra USA av kinesisk opphav
Personer fra Los Angeles
Fødsler i 1905
Dødsfall i 1961
Michael Rapaport

Michael David Rapaport (født 20. mars 1970) er en amerikansk skuespiller og komiker. Han har opptrådt i mer enn førti filmer siden han begynte i bransjen tidlig på 1990-tallet. Han er kjent for sine roller i TV-serier som Boston Public, Prison Break og The War at Home. 

Rapaport har opptrådt i både dramatiske og komiske roller på film og fjernsyn. Hans filmroller inkluderer blant annet hovedroller sammen med Eddie Murphy i Metro, som marinbiolog i Deep Blue Sea og som en naiv collegestudent som lider av en enorm ensomhet som driver ham til å bli en rasistisk skinhead i filmen Higher Learning. 

Rapaport har også hatt en rolle i videospillet Grand Theft Auto III. Han har også hatt flere tilbakevendende gjesteroller i flere episoder av TV-serien Venner for livet i 1999, der han spilte Gary som var politibetjent og kjæresten til Phoebe Buffay (Lisa Kudrow). Han spilte også i en av hovedpersonene i sesong 4 av Prison Break som Homeland Security-agenten Don Self. 

Rapaport har til sammen spilt i over 60 filmer og TV-serier blant annet i Subway Stories: Tales from the Underground (1997), My Name Is Earl (2007–2008) og Assassination on a High School President fra 2008.

Filmografi 
 1993 - True Romance som Dick Ritchie
 1996 - Beautiful Girls som Paul Kirkwood
 1997 - Cop Land som Murray Babitch
 2000 - Den sjette dagen som Hank Morgan
 2000 - Small Time Crooks som Denny Doyle
 2013 - The Heat som Jason Mullins
 2016 - Sully som Pete, en bartender
 2018 - Deep Blue Sea som Tom Scoggins

Referanser

Eksterne lenker 
 Michael Rapaport at The Tribeca Film Festival - VIDEO INTERVIEW - Beats, Rhymes & Life: The Travels of A Tribe Called Quest
 
 

Komikere fra USA
Skuespillere fra USA
Personer fra New York City
Sigurd Brokke

Sigurd Brokke (født 16. mai 1971) er en norsk munnharpespiller fra Hylestad i Valle kommune.

Han har vunnet landskappleiken i klassen munnharpe i 2003 og 2004, og kom på andreplass i 2002, 2005 og 2007. I 2003 fikk han Aust-Agders kulturstipend. Sammen med hardingfelespiller Daniel Sandén-Warg har han gitt ut albumene Rammeslag (2007) og Rammeslag II (2009) på Etnisk musikklubb. For begge vant de Folkelarmprisen i klassen solo. For Rammeslag II ble de dessuten nominert til Spellemannprisen 2009 i klassen folkemusikk/gammaldans.

I 2007 var Brokke med i TV-serien Norsk attraksjon som ble sendt på NRK1 hvor programleder Linda Eide presenterte den såkalte «valledialekten» (setesdalsk). Seks år senere fikk vi et gjensyn med Sigurd Brokke i TV-serien Dialektriket som ble sendt på NRK1 og NRK Super med programleder Yasmin Syed. Her ble Brokke bl.a. utfordret i dialekt-challenge med frøyværing Harald-Anton Adolfsen for å finne ut av hvilken dialekt som er vanskeligst å forstå av setesdalsk og kav trøndersk.

Diskografi 
 Rammeslag (Etnisk musikklubb,  2007) med Daniel Sandén-Warg
 Rammeslag II (Etnisk musikklubb,  2009) med Daniel Sandén-Warg
 Munnharpe, (Etnisk musikklubb, 2012)
 Munnharpe II, (Etnisk musikklubb, 2015)

Referanser

Eksterne lenker 
 Sigurd Brokke i Norsk attraksjon

Norske folkemusikere
Munnharpister
Personer fra Valle kommune
Fødsler i 1971
Byneset Leinstrand Skolekorps

Byneset Leintrand Skolekorps er korpset som tilhører på Byneset samt Leinstrand. Korpset er slått sammen av de tre tidligere korpsene Rye Skolekorps, Spongdal Skoles Musikkorps og Nypvang Skolemusikkorps. Korpsene har vært sammen slik, siden 2006.

Trøndersk Mesterskap 
Byneset Leinstrand Skolekorps har deltatt på trøndersk mesterskap som et korps siden 2007. I 2007 vant korpset 2. divisjon med 94 poeng av totalt 100 mulige. Dette er vel prestert. 

Året etter vant korpset 2. divisjon med 90 poeng. Dette året fikk også slagverkgruppa i korpset «Beste instrumentgruppe»-prisen.

2009 var et av de bedre årene. Korpset stilte i 1. divisjon og endte opp med en 2.-plass. De fikk 91 poeng av totalt 100 mulige. De ble slått av Byåsen Skolemusikkorps.

I 2010 stilte korpset i 1. divisjon, men med litt dårligere prestasjoner. Korpset endte opp på en 4.-plass med 89 poeng.

I 2017 vant de 2. divisjon med 93 poeng.

Eksterne lenker 
 http://www.musikkorps.no/pls/portal/docs/1/6847795.PDF
 http://www.musikkorps.no/pls/portal/docs/1/4385795.PDF
 http://www.musikkorps.no/pls/portal/docs/1/1659795.PDF
 https://web.archive.org/web/20070928004114/http://www.musikkorps.no/portal/page?_pageid=52%2C1903119&_dad=portal&_schema=PORTAL
 http://blskorps.no/ 

Norske skolekorps
Musikk i Trondheim
Byneset
Leinstrand
Black Rain (album)

Black Rain er et heavy metal-musikkalbum og det niende studioalbumet til Ozzy Osbourne. 

Albumet ble utgitt 22. mai 2007 på Epic Records, og var det siste med Zakk Wylde som gitarist og Mike Bordin på trommer.

Sporliste 
 «Not Going Away» (Ozzy Osbourne, Zakk Wylde, Kevin Churko) – 4:32
 «I Don't Wanna Stop» (Osbourne, Wylde, Churko) – 3:59
 «Black Rain» (Osbourne, Wylde, Churko) – 4:42
 «Lay Your World on Me» (Osbourne, Wylde, Churko) – 4:16
 «The Almighty Dollar» (Osbourne, Churko) – 6:57
 «11 Silver» (Osbourne, Wylde, Churko) – 3:42
 «Civilize the Universe» (Osbourne, Wylde, Churko) – 4:43
 «Here for You» (Osbourne, Wylde, Churko) – 4:37
 «Countdown's Begun» (Osbourne, Wylde, Churko) – 4:53
 «Trap Door» (Osbourne, Churko) – 4:03

Personell 
 Ozzy Osbourne – vokal
 Zakk Wylde – gitars
 Rob Nicholson – bass
 Mike Bordin – trommer

Eksterne lenker   
 

Musikkalbum fra 2007
Ozzy Osbourne-album
Maybe I should have

Maybe I should have er en islandsk dokumentarfilm fra 2010 om finanskrisen i 2008 og hvordan den rammet Island. Regi er ved Gunnar Sigurðsson.

Referanser

Eksterne lenker 
 
 

Islandske filmer
Dokumentarfilmer fra 2010-årene
Filmer fra 2010
Engelskspråklige filmer
Islandskspråklige filmer
Dokumentarfilmer
Norsk Revyfaglig Senter

Norsk Revyfaglig Senter er et nasjonalt fagsenter for revy som ligger på Høylandet i Nord-Trøndelag, der også Norsk revyfestival – NM i revy, arrangeres. Fagsenteret ble opprettet i 1990.

Eksterne lenker
 Norsk Revyfaglig Senter

Revy
Kultur i Trøndelag
Etableringer i 1990
Kultur i Høylandet
Utdanning i Høylandet
Yan Huiqing

Yan Huiqing (kinesisk: 颜惠庆, Wade-Giles: Yen Hui-Ching, også kjent som W. W. Yen, født 2. april 1877, død 24. mai 1950) var en kinesisk forfatter, diplomat og politiker. Han tjenestegjorde som Republikken Kinas minister i Sverige og var i rundt en måneds tid Kinas fungerende president.

Yan ble utdannet ved University of Virginia og underviste så en tid i engelsk ved Saint John's University i Shanghai. Deretter bega han seg til Beijing for å innlede sin politiske og diplomatiske karriere. Mellom 1913 og 1919 var han Republikken Kinas minister i Tyskland, Sverige og Danmark.

Han tjenestegjorde som statsminister fem ganger og var fungerende president fra mai til juni under sin siste mandatsperiode som statsminister i 1926. Wu Peifu håndplukket ham som Cao Kuns etterfølger på presidentposten, men han lyktes ikke å bli formelt utnevnt på grunn av Zhang Zuolins motstand.

Han var også Kinas første ambassadør til Sovjetunionen og kinesisk delegat i Folkeforbundet. Under den andre verdenskrig ble han internert av japanerne i Hongkong og satte da sammen det som ble boken Stories of Old China («Fortellinger fra gamle Kina»). I 1949 fløy han med fly for første gang for å komme seg til Sovjetunionen i håp om å finne en løsning på den kinesiske borgerkrig.

Verker 
 Stories of Old China, New Art and Literature Publ. House, Shanghai 1950. Libris 1296591.

Referanser

Eksterne lenker 
 

Kinesiske forfattere
Kinas presidenter
Kinesiske ambassadører
Ambassadører til Tyskland
Ambassadører til Sverige
Ambassadører til Danmark
Ambassadører til USA
Ambassadører til Sovjetunionen
Personer fra Shanghai
Thomas Drage

Thomas Drage (født 20. februar 1992) er en norsk fotballspiller og fotballtrener som spiller for Fredrikstad Fotballklubb. Han er samtidig assistenttrener for Fredrikstad sitt G19-lag.

Drage er betegnet som en rask spiller med et stort finterepertoar. Han spiller vanligvis venstreving, men kan også brukes som spiss og som midtbanespiller.

Klubbkarriere 
Han kom til Tromsø foran 2010-sesongen fra Mosjøen IL, og fikk sin Tippeliga-debut i seriepremieren 14. mars hjemme mot Hønefoss BK, hvor han hadde en målgivende pasning.

Drage ble i 2011 nesten «assistkonge», med 11 målgivende pasninger, bare slått av Strømsgodsets Øyvind Storflor med 12 målgivende. Etter at Sigurd Rushfeldt la opp, ble Thomas Drage den nye nr. 10. Drage spilte ti kamper i 2012-sesongen. Han fikk også et serie mål i 2012-sesongen, som kom i kampen mot Sandnes Ulf, i det 18. minutt den 15. april 2012, en kamp som TIL vant 3–1. 

I begynnelsen av august 2015 meldte Drage overgang fra Tromsø til Sogndal Fotball med kontrakt ut 2015-sesongen.

Landslagskarriere 
Drage fikk sin landslagsdebut for  den 18. januar 2012 under King's Cup mot  (1–0) da han kom inn som innbytter for Tarik Elyounoussi i andre omgang.

Trenerkarriere 
Sesongen 2020 var han hovedtrener for Fredrikstads damelag.

20. januar 2021 ble han assistent for Fredrikstads G19-lag.

Klubbstatistikk

Referanser

Eksterne lenker 
 
 Spillerprofil hos Altomfotball.no

Norske fotballspillere
Fotballspillere for Tromsø IL
Fotballspillere for Sogndal Fotball
Fotballspillere for Varbergs BoIS
Fotballspillere for Falkenbergs FF
Fotballspillere for FK Bodø/Glimt
Fotballspillere for Fredrikstad FK
Norske fotballspillere i Sverige
Personer fra Vefsn kommune
Fødsler i 1992
Rahaf Harfoush

Rahaf Harfoush er Associate Director of Global Cooperation Initiative ved World Economic Forum i Genève, og er en strateg innen sosiale medier og har en sterk lidenskap for å utforske hvordan teknologi påvirker måten vi kommuniserer, jobber og sosialiserer oss. Hun er født i Syria, og oppvokst i Canada.

Hun spesialist i å hjelpe organisasjoner med å integrere bruk av sosiale medier med bedriftens strategiske visjon for å bygge solide relasjoner med kunder, ansatte og andre interesserte. Harfoush tilbrakte tre måneder med Barack Obamas team for nye medier i Chicago. I mai 2009 utgav hun boken "Yes We Did".

Forfatter 
 Yes we did –(2009)

Eksterne lenker 
 Rahaf Harfoush blogg

Canadiske forfattere
Atna skole

Atna skole var en barneskole ved Atneosen på Atna i Stor-Elvdal kommune i Innlandet.

Skolen ble lagt ned fra og med skoleåret 2009/2010. Dette skoleåret ville skolen hatt tolv elever, åtte elever i 1. til 4. årstrinn og fire i 5. til 7. årstrinn. Samtlige elver ble flyttet til Stor-Elvdal ungdomsskole.

Atna skole ble midlertidig gjenåpnet 1. desember 2009 da Stor-Elvdal ungdomsskole skulle totalrenoveres.

Skolen er samlokalisert med grendehuset på Atna.

Referanser

Barneskoler i Innlandet
Skoler i Stor-Elvdal
Peter Wilhelm Bøckman

Peter Wilhelm Kreydahl Bøckman (født 14. mai 1927 i Skjervøy, død 17. desember 2006) var professor i religionsvitenskap ved Universitetet i Trondheim og forfatter av flere bøker om teologiske emner.

Biografi 
Han tok examen artium i Tromsø i 1944 og ble cand.theol. fra Universitetet i Oslo i 1953. praktikum tok han ved Union Theological Seminary, New York i 1956, og samme sted tok han Master of Theology i 1961 på en avhandling om Walter Rauschenbuschs betydning for politisk etikk. 

Fra 1959 var Peter Wilhelm Bøckman vikarprest i Oslo bispedømme, men i 1962 fikk han et forskningsstipend hos NAVF og deretter ble han universitetsstipendiat i teologi ved Universitetet i Oslo. I 1967 ble han universitetslektor i kristendomskunnskap der. Fra 1975 til han ble pensjonist i 1997 var han professor i religionsvitenskap ved Universitetet i Trondheim. Gjennom årene hadde han  en rekke studieopphold i Sverige, USA og Tyskland.

Verv 
Peter Wilhelm Bøckman deltok aktivt i økumenisk arbeide og var styremedlem i Nordiska Ekumeniska Institutet fra 1976 til 1983 og formann 1982-83, rådsmedlem i Conference of European Churches fra 1979 til 1986 og medlem av Mellomkirkelig Råd for Den norske kirke fra 1974 til 1983. Han var formann i Norske Kirkeakademikers Kontaktråd/Fellesråd fra 1978 til 1983 og 1985-86.

Han var formann i Nordiske kristne buddhistmisjon 1992-96 og formann i Vår Frues menighetsråd 1990-91. Han var representant for Høyre i Trondheim bystyre fra 1980 til 87 og medlem av Videnskabernes Selskab i Throndhjem siden 1977.

Bibliografi 
I tillegg til å skrive bøker, skrev han en lang rekke artikler. Han var Morgenbladets faste spaltist om teologi i en årrekke. 

 Gud og menneske : en kristen troslære 2004 ISBN 82-91925-10-0
 Kristen tro og etisk handling : dogmatikk og etikk 1992 
 Mørket før daggry : studiehefte til Det skjulte nærvær av Svein Ellingsen ISBN 82-03-12384-8
 Den norske kirke : historisk og aktuelt 1989 ISBN 82-519-0984-8
 Liv, fellesskap, tjeneste. En kristen etikk 1970, kom i fire opplag, ISBN 82-00-01159-3
 «Teologi på tidens torg» festskrift utgitt til ham i forbindelse med hans 60-årsdag i 1987. 

 Referanser 

 Kilder 
 Hvem Hva Hvor 1978 side 92
 Hans Rognstad: Peter Wilhelm Kreydahl Bøckman Minneord i Aftenposten Kultur 27. desember 2006 side 15.
 Peter Wilhelm Bøckman 70 år'' Omtale i Nordlys 14. mai 1997 side 22.

Norske lutherske teologer
Norske lutherske prester
Professorer ved NTNU
Norske sakprosaforfattere
Personer fra Skjervøy kommune
Jennette McCurdy

Jennette Michelle Faye McCurdy (født 26. juni 1992) er en amerikansk skuespiller, sanger, forfatter og standup-komiker. Hun er kjent for rollen som Sam Puckett i TV-serien iCarly som går på Nickelodeon, og på NRK Super i hverdagene. Hun har også utgitt to singler. Hun har også vært med i flere andre serier, som Sam and Cat, Zoey 101, Malcolm i midten, Will & Grace, Strong Medicine, Law & Order: Special Victims Unit, The Inside, True Jackson, VP og Judging Amy. 

Hennes bok, I'm Glad My Mom Died (utgitt i 2022), forteller blant annet om hennes tid som barnestjerne ved Nickelodeon.

Hennes siste rolle var i Netflix-serien Between, før hun sluttet som skuespiller og begynte å skrive og redigere. Hun har i dag podkasten Empty inside.

Referanser

Eksterne lenker 
 
 
 

Skuespillere fra USA
Personer fra Long Beach
Countrymusikere fra USA
Låtskrivere fra USA
Sangere fra USA
Ove Roll Lund

Ove Christian Roll Lund (født 21. juli 1910 i Strinda, død 25. august 1946 i Ny-Ålesund) var en norsk offiser og bergingeniør. Han er kjent for sin innsats under andre verdenskrig da han ble dekorert med Krigskorset med sverd, Norges høyeste utmerkelse.

Familie og yrke 
Han var sønn av major og ordfører i Strinda Bonsach Lund og hustru Marie Roll. Han var oppkalt etter sin oldefar på morssiden, Ove Christian Roll, som var ordfører i Trondhjem og justitiarius
ved Trondhjems stiftsoverrett.

Lund var utdannet bergingeniør og arbeidet før verdenskrigen på Svalbard, der han også var direktør for Sveagruven.

Andre verdenskrig 
Under andre verdenskrig kom Lund til Storbritannia der han gikk inn i de norske hærstyrkene. 

Løytnant Lund ble utnevnt til nestkommanderende for Operasjon Fritham, som skulle sikre kullgruvene på Svalbard. Ekspedisjonen ble i april 1942 sendt med ishavsskutene DS «Selis» og DS «Isbjørn» via Island. Operasjonen ble møtt med hard kamp fra tyske fly. Den 14. mai ble skutene senket av fire tyske Focke-Wulf Condor fly i Grønfjorden. Ekspedisjonens leder, oberstløytnant Einar Sverdrup, falt sammen med tolv av mannskapet. Under ledelse av Lund kom de overlevende seg over isen til Barentsburg. Han sendte folk til Sveagruven og organiserte rekognosering til Adventfjorden, Longyearbyen og Adventdalen for å oppklare tysk nærvær. 

De norske styrkene kom under stadige tyske luftangrep og holdt ut under vanskelige forhold fram til juni 1943 da Operasjon Gearbox ankom med forsterkninger.

I statsråd ble kaptein Lund tildelt Krigskorset med sverd «for personlig mot og innsats under ild fra fiendtlig bombefly den 14/5. 1942, personlige rekognoseringer mot fienden og for å ha vist fremrakende lederegenskaper under Fritham-ekspedisjonen.»

Etter krigen 
Etter freden ble Lund engasjert i arbeidet med å administrere gjenværende tysk personell i Trøndelag.
 Han fikk permisjon for å bidra til gjenreisningen av gruvedriften på Svalbard og ble i 1946 driftsbestyrere i Kings Bay Kull Company. Han ble samme år drept ved Ny-Ålesund.

Utmerkelser 
I tillegg til Krigskorset med sverd mottok Lund også Haakon VIIs 70-årsmedalje og den britiske Distinguished Service Order.

Fjellet Lundryggen ved Ny-Ålesund på Svalbard er oppkalt etter ham.

Referanser 

Norske offiserer
Norske bergingeniører
Krigskorset
Haakon VIIs 70-årsmedalje
Distinguished Service Order
Cecilie Brinck Rygel

Cecilie Brinck Rygel (født 6. januar 1968) er en tidligere profesjonell sportsdanser.

Som ni-åring begynte hun å danse sammen med Kim Rygel og de ble etterhvert faste dansepartnere. I løpet av karrieren vant paret hele åtte VM-gull, åtte EM-gull og tre kongepokaler, og de er dermed blant landets mestvinnende idrettsutøvere gjennom tidene. De er gift og har to sønner.

Cecilie Brinck Rygel driver egen virksomhet og underviser i dans. Hun er sportslig leder for Nøtterøy danseklubb.

Hun har deltatt i Skal vi danse både som danser (sesong 1) og dommer (sesong 2) og var med i første sesong av Mesternes Mester i 2009.

Referanser

Eksterne lenker 
 

Norske dansere
Mesternes Mester-deltakere
Kongepokalvinnere
Skal vi danse-dommere
Verdensmestere
Europamestere
Norgesmestere